ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 73/94/COL της 27ης Ιουνίου 1994 σχετικά με την έγκριση προγράμματος εξάλειψης της λοιμώδους ρινοτραχειίτιδας των βοοειδών στη Σουηδία και σχετικά με τον καθορισμό συμπληρωματικών εγγυήσεων όσον αφορά τη λοιμώδη ρινοτραχειίτιδα για τα βοοειδή που προορίζονται για τη Σουηδία

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 σημείο 4 στοιχείο δ),

την πράξη που αναφέρεται στο σημείο 1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο περί υγειονομικών προβλημάτων στον τομέα των ενδοκοινοτικών συναλλαγών βοοειδών και χοιροειδών (οδηγία 64/432/ΕΟΚ του Συμβουλίου, η οποία εφεξής αναφέρεται ως «πράξη για τα βοοειδή και χοιροειδή»), και ιδίως το άρθρο 9,

τη συμφωνία μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, όπως έχει προσαρμοστεί από το πρωτόκολλο προσαρμογής της συμφωνίας μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχεία γ) και ε),

Εκτιμώντας:

ότι η Σουηδία εφαρμόζει πρόγραμμα για την εξάλειψη της λοιμώδους ρινοτραχειίτιδας των βοοειδών (IBR), όπως δήλωσε σε επιστολές της 20ής Δεκεμβρίου 1993 και της 10ης Μαΐου 1994 7

ότι το πρόγραμμα εξάλειψης της IBR πληροί τα κριτήρια που καθορίζονται στο άρθρο 9 της πράξης για βοοειδή και χοιροειδή 7

ότι κρίνεται σκόπιμο να προταθούν ορισμένες συμπληρωματικές εγγυήσεις για να προστατευθεί η πρόοδος που έχει ήδη σημειωθεί και για να εξασφαλισθεί η επιτυχής ολοκλήρωση του προγράμματος 7

ότι οι σουηδικές αρχές, για τις μετακινήσεις βοοειδών στο εσωτερικό της χώρας, εφαρμόζουν κανόνες τουλάχιστον ισοδύναμους με αυτούς που προβλέπονται στην παρούσα απόφαση 7

ότι δεν πρέπει να ζητηθούν οι πρόσθετες εγγυήσεις που προβλέπονται στην παρούσα απόφαση από τις χώρες της ΕΖΕΣ ή τις περιφέρειες αυτών που έχουν ισοδύναμο ή καλύτερο υγειονομικό καθεστώς όσον αφορά την IBR 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Το πρόγραμμα για την εξάλειψη της λοιμώδους ρινοτραχειίτιδας των βοοειδών (IBR) στη Σουηδία εγκρίνεται έως τις 30 Ιουνίου 1997.

2. Τα βοοειδή που προορίζονται για αναπλαραγωγή και κρεατοπαραγωγή και προέρχονται από κράτος της ΕΖΕΣ ή από κράτος μέλος της Ευρωπαϊκής Κοινότητας και προορίζονται για τη Σουηδία, πρέπει να πληρούν τους ακόλουθους όρους:

2.1. Σύμφωνα με επίσημες πληροφορίες, δεν θα πρέπει να έχει καταγραφεί κατά τους τελευταίους δώδεκα μήνες στην αγέλη προέλευσης καμία κλινική ή παθολογική μαρτυρία για την IBR 7

2.2. τα βοοειδή πρέπει να έχουν τεθεί σε απομόνωση σε εγκεκριμένες από την αρμόδια αρχή εγκαταστάσεις επί 30 ημέρες αμέσως πριν από τη μετακίνησή τους 7

2.3. τα βοοειδή πρέπει να έχουν υποβληθεί σε ορολογική δοκιμή για την ανίχνευση IBR σε ορό που έχει ληφθεί 21 τουλάχιστον ημέρες μετά από την απομόνωση τους, με αρνητικά αποτελέσματα. Όλα τα ζώα στην απομόνωση πρέπει να έχουν δώσει επίσης αρνητικά αποτελέσματα στην εν λόγω δοκιμασία 7

2.4. τα βοοειδή δεν θα πρέπει να έχουν εμβολιασθεί κατά της IBR.

3. Τα βοοειδή που προορίζονται για σφαγή και προέρχονται από κράτος ΕΖΕΣ ή κράτος μέλος της Ευρωπαϊκής Κοινότητας και προορίζονται για τη Σουηδία, πρέπει να μεταφέρονται κατευθείαν στο σφαγείο προορισμού.

4. Το υγειονομικό πιστοποιητικό που προβλέπεται στο παράρτημα ΣΤ της πράξης για τα βοοειδή και χοιροειδή πρέπει να συμπληρώνεται με το ακόλουθο κείμενο για τα βοοειδή που αποστέλλονται στη Σουηδία:

«Βοοειδή που πληρούν τους όρους της απόφασης 73/94/COL της Εποπτεύουσας Αρχής της ΕΖΕΣ της 27ης Ιουνίου 1994 σχετικά με την έγκριση προγράμματος εξάλειψης της λοιμώδους ρινοτραχειίτιδας των βοοειδών στη Σουηδία και σχετικά με τον καθορισμό συμπληρωματικών εγγυήσεων όσον αφορά τη λοιμώδη ρινοτραχειίτιδα για τα βοοειδή που προορίζονται για τη Σουηδία.»

5. Η Σουηδία θα υποβάλλει ετήσια έκθεση σχετικά με την πρόοδο του προγράμματος εξάλειψης της νόσου. Η έκθεση αυτή πρέπει να υποβάλλεται στην Εποπτεύουσα Αρχή της ΕΖΕΣ το αργότερο μέχρι την 1η Απριλίου του επομένου έτους.

6. Οι όροι που καθορίζονται στα σημεία 2 έως 4 δεν εφαρμόζονται για την είσοδο στη Σουηδία βοοειδών από κράτος ΕΖΕΣ ή από περιοχή του, στα οποία, δυνάμει του άρθρου 9 ή 10 της πράξης για τα βοοειδή και χοιροειδή, έχουν παρασχεθεί συμπληρωματικές εγγυήσεις που αντιστοιχούν σε εκείνες που προβλέπονται στην παρούσα απόφαση.

7. Η παρούσα απόφαση αρχίζει να ισχύει την 1η Ιουλίου 1994.

8. Η Σουηδία θέτει σε ισχύ τους νόμους, κανονισμούς και διοικητικές διατάξεις που απαιτούνται για τη συμμόρφωση προς τους όρους που προβλέπονται στην παρούσα απόφαση, μέχρι την 1η Ιουλίου 1994.

9. Η παρούσα απόφαση απευθύνεται στα κράτη ΕΖΕΣ.

10. Το κείμενο της παρούσας απόφασης στην αγγλική γλώσσα είναι το μόνο αυθεντικό.

Βρυξέλλες, 27 Ιουνίου 1994.

Για την Εποπτεύουσα Αρχή της ΕΖΕΣ

Pekka SΔILΔ

Μέλος της Αρχής